pythainlp/thai_wikipedia_clean_20230101 huggingface dataset:
เธอใช้พลังนี้ในการสร้าง Hope Summer ร่างอวตารของ Phoenix Force เพื่อใช้คืนพลังให้แก่เหล่ามิวแทนต์ที่เสียพลังไปในเหตุการณ์ M-Day และ ปลดพลังให้ Mutants ที่เกิดใหม่มากมาย ( อย่างที่รู้ว่า Hope เป็นมนุษย์กลายพันธ์คนแรกที่เกิดหลังเหตุการณ์ No more Mutants ที่ สกาเล็ต วิซ ลบล้างพลังของมนุษย์กลายพันธ์ไป ซึ่งในความเป็นจริงไม่ควรมีใครเกิดขึ้นมากับยีนต์กลายพันธ์แล้ว แต่ Hope ก็ได้เกิดขึ้นมาบนโลก นั่นแปลว่าคำสาปของScarlet Witchไม่ได้ผลกับเธอ และเธอก็ได้มาเป็นบุตรบุญธรรมของ Cable ลูกของ Cylops อีก ) ว่ากันว่า จีนสร้าง Hope ขึ้นมาโดยใช้ตัวเองเป็นต้นแบบเพื่อลบล้างคำสาปของScarlet Witch
อย่างที่รู้ว่า ถ้าคนอื่นครอบครอง Phoenix จะไม่เคยมีใครมาถึง White Phoenix จะได้เป็น แค่ Phoenix ธรรมดาๆ คนนึง แต่ Hope ได้เป็น Phoenix และ อยู่ในฐานะของ White Phoenix แต่ไม่มี Of the Crown แบบจีน นั้นทำให้เป็นไปได้ว่า จีน เป็นคนสร้าง Hope ขึ้นมาเพื่อ กอบกู้เหล่ามนุษย์กลายพันธุ์
Debut (ปี 1960).
ปรากฏครั้งแรกใน: Uncanny X-Men #1 ในชื่อที่รู้จักกันว่า "Marvel Girl" เป็นสมาชิกหญิงคนแรกในทีม มีพลังโทรจิตอ่านและควบคุมจิตใจ และเคลื่อนย้ายวัตถุ และความสามารถในการใช้พลังจิตรูปแบบอื่นๆ จากนั้นไม่นานเธอก็เริ่มคบหาดูใจกับ สก๊อต ซัมเมอร์ (Cyclops) แต่ถึงกระนั้นก็ยังแอบมีใจให้กับเพื่อนร่วมทีมอย่าง วูล์ฟเวอรีน อีกด้วย
"The Phoenix Saga" และ "The Dark Phoenix Saga" (ปี 1976).
การปรับเปลี่ยนครั้งใหญ่ของ จีน เกรย์ จากสมาชิกในทีมที่อ่อนแอที่สุด กลายมาเป็นผู้ที่ทรงพลังมากที่สุด ในภารกิจหนึ่งจีน เกรย์ ยอมเสียสละตัวเอง โดยการบังคับยานบินกลับลงโลก ทำให้เธอได้รับรังสีคอสมิคจำนวนมหาศาล ในขณะที่ทุกคนคิดว่าเธอเสียชีวิตพร้อมกับยานที่ตกทะเลไปแล้ว เธอก็กลับมาพร้อมกับพลังมหาศาลในชื่อใหม่ "ฟีนิกซ์"
แต่ต่อมาเธอถูกพวก Hellfire Club ควบคุมจิตใจ ทำให้พลังมหาศาลของฟินิกซ์หลุดจากความควบคุม และจีนก็ถูกพลังของตัวเธอเองครอบงำจนกลายเป็น ดาร์ค ฟินิกซ์ และอาละวาดคลุ้มคลั่งไปทั่วจักรวาล จนไปทำลายดาวดวงหนึ่งจนประชากรบนดาวตายกันนับหมื่นล้านชีวิต!!! สุดท้ายโปรเฟสเซอร์เอ็กส์เข้ามาชะล้างจิตใจของเธอจนกลับมาเป็นคนเดิม
แม้ว่าในที่สุดจีน เกรย์จะกลับมาควบคุมพลังฟินิกซ์ได้อีกครั้ง แต่ความเสียหายก็เกิดขึ้นแล้ว ทำให้จักรวรรดิ์ชีอะห์ กลุ่มมนุษย์ต่างดาวที่ถือว่าตนเป็นผู้พิทักษ์จักรวาลเห็นว่าการกระทำไม่ว่าจะเป็นของจีน เกรย์ ถือว่าเป็นภัยต่อจักรวาล และต้องลงโทษเธอ ทำให้เอ็กซ์เม็นต้องรับมือกำลังของจักรวรรดิ์ชีอะห์ที่มหาศาลกว่าอย่างเทียบไม่ได้ ในขณะที่เอ็กซ์เม็นกำลังย่ำแย่ จีน จึงตัดสินใจสละชีวิตเพื่อให้เพื่อนๆและคนรักของเธอปลอดภัย ความตายของเธอทำให้การโจมตีของชีอะห์จบลง ส่วนไซคลอปนั้นเสียใจมาก และออกจากทีมไป
ในบทนี้ตอนแรก คริส แคลร์มอนด์ ผู้แต่งได้วางตอนจบไว้ว่าจะให้ จีน กับ สก๊อต ได้แต่งงานกัน จิม ชูสเตอร์ บรรณาธิการบริหารในตอนนั้นไม่ชอบที่เรื่องจบโดยที่จีน เกรย์ ไม่ต้องรับผิดชอบอะไรเลย ดังนั้นตอนจบของเรื่องนี้จึงลงเอยด้วยการที่จีน กำลังจะกลายร่างเป็นดาร์ค ฟินิกซ์อีกครั้ง และได้ตายต่อหน้า สก็อต นั่นเอง ซึ่งนั่นทำให้เรื่องในตอนนี้ได้ถูกกล่าวถึงและโด่งดังมากจนถึงบัดนี้
Return to the X-Men (ปี 1990).
= Phoenix Resurrection (2017) =
หลังจากจีนเกรย์ตายได้ไม่นาน ก็เกิดเหตุการณ์ประหลาดมากมายที่หาสาเหตุไม่ได้กับเหล่าX-Men ทั้งคลื่นพลังงานมหาศาลและพลังจิตที่หาที่มาที่ไปไม่ได้ พวกเขาจึงสืบหาที่มาที่ไปจนสัมผัสกับคลื่นพลังจิตที่คุ้นเคย จนคิตตี้ไพรต์พบบางอย่าง "“จากหลักฐานทั้งหมดที่เรามีเกี่ยวกับเหตุการณ์และการหายตัวไปเหล่านี้ สัญญาณทั้งหมดดูเหมือนจะชี้ไปที่สิ่งหนึ่ง ฟีนิกซ์กำลังจะกลับมา”" ทั้งหมดต่างปักใจเชื่อว่าจีนยังไม่ตายจึงได้ขุดหลุมศพของเธอขึ้นมาและพบว่าศพของเธอหายไป!
ในที่สุดพวกเขาก็ได้พบกับสนามพลังขนาดยักษ์ในแม็กซิโกที่ยากจะเข้าไปข้างใน เพราะต่างมีอุปสรรคมากมายมาขวาง ก่อนเข้าไปข้างในได้อย่างสาหัส สภาพภายในเหมือนนรกบนดิน ยากที่จะมีชีวิตอยู่ได้ พวกเขาสัมผัสได้ถึงเธอในนั้น!
ไม่นานก็พบกับหญิงสาวผมแดง นั่นคือเธอ แต่เป็นจีนที่ดูแปลกไป เธอคิดว่าตัวเองเป็นหญิงสาวธรรมดาที่ทำงานในรันอาหาร และอยู่ในสภาพที่ไร้ซึ่งความจำว่าตนเองเป็นใครในโลกปลอมๆที่คิดว่ามีผู้คนอยู่รวมกับเธอแต่ทั้งหมดก็เป็นแค่ภาพลวงตา
เหล่าX-Menพยายามเข้าไปเตือนสติเธอให้กลับมาเธอแต่ก็ไร้ผล ราวกับว่ามีบางอย่างมาขวางไม่ให้พวกเขาได้คุยกับเธอ และนั้นมันก็คือ
“ฟินิกซ์”
ในที่สุด วูฟเวอรีนก็บุกเข้าไปฆ่าแอนนี่ (เพื่อนสนิทของจีนในวัยเด็ก)ที่สร้างขึ้นมาจากฟินิกซ์เพื่อหลอกให้เธออยู่ที่นี่ในโลกแห่งนี้ จนจีนเริ่มคืนสติว่าแอนนี่ตัวจริงได้ตายไปนานแล้ว เธอจึงใช้พลังของเธอเองทำลายภาพปลอมๆในโลกนี้ที่ฟินิกซ์หลอกลวงทั้งหมด
“จะไม่มีการโกหก การหลอกลวงอีกต่อไป ทุกสิ่งต้องจบด้วยตัวฉัน”
เธอชี้นิ้วต่อฟินิกซ์และยื่นคำขาดว่าจะไม่เป็นร่างสถิตย์ให้กับมันอีกต่อไป นกฟินิกซ์จึงพยายามมอบทุกสิ่งให้กับเธอ พร้อมกับชุบชีวิตไซคลอปที่ตายไปกลับมาเพื่อยื้อให้จีนอยู่กับมัน แต่ก็ไร้ผล
ท่ามกลางความโกรธ ความอัดอั้นใจทั้งหมดนั้น จีนก็ยังมีน้ำตาและโศกเศร้าเช่นกัน เพราะฟินิกซ์ก็เป็นหนึ่งสิ่งที่อยู่กับเธอมาตลอด และความผูกพันก็เป็นเรื่องที่อธิบายได้ยาก ก่อนฟินิกซ์จะค่อยหดตัวลงในมือของเธอช้าๆ และสลายหายไป
“เธอคือตัวของฉัน ไม่มีใครเปรียบเทียบได้กับเธอ แม้ว่าทั้งหมดที่เธอมีจะหายไป ทุกคนที่เธอรักจะต้องตายในวันข้างหน้าเพราะไม่มีฉัน แต่อยากให้เธอไม่ทอดทิ้งกัน เราจะสัมผัสถึงกันได้เสมอ และตลอดไป” ฟินิกซ์กล่าว
ปัจจุบันแม้ว่าเธอจะไม่ได้ครอบครองพลังฟินิกซ์อีกต่อไป จีนเกรย์ก็จะโลดแล่นอยู่ในหนังสือคอมมิคอยู่ตลอด พลังของที่แท้จริงเธอเองค่อยๆตื่นขึ้นเรื่อยๆ โดยไม่ต้องพึ่งฟินิกซ์ ในฐานะราชินีของเหล่าX-Men คอยจัดการกับเหล่าวายร้ายทั้งในและนอกโลก และเธอยังเป็นผู้ใช้พลังจิตที่พลังสูงที่สุดในโลกการ์ตูนอีกด้วย
จอห์นนีแอนด์อะโซชีเอท
จอห์นนีแอนด์อะโซชีเอท  เป็นบริษัทต้นสังกัดคนในวงการบันเทิงของประเทศญี่ปุ่นที่ก่อตั้งในปี ค.ศ. 1962 โดยจอห์นนี คิตางาวะ ซึ่งฝึกฝนและสนับสนุนไอดอลผู้ชาย โดยมักจะเรียกไอดอลผู้ชายเหล่านี้ว่า "จอห์นนีส์"
เกตุเสพย์สวัสดิ์ ปาลกะวงศ์ ณ อยุธยา
เกตุเสพย์สวัสดิ์ ปาลกะวงศ์ ณ อยุธยา (; เกิดเมื่อวันที่ 17 มกราคม พ.ศ. 2512) เป็นนักจัดรายการวิทยุ พิธีกร ดีเจ นักเขียนชาวไทย โดยมีชื่อเสียงมาจากการพากย์เสียงของ "น้าเหลือม" ตุ๊กตาหุ่นมือรูปงูที่ร่วมดำเนินรายการ "เกมฮอตเพลงฮิต" กับดีเจไก่-สมพล ปิยะพงศ์สิริ ในสังกัดจีเอ็มเอ็ม แกรมมี่
เกตุเสพย์สวัสดิ์ ปาลกะวงศ์ ณ อยุธยา เกิดเมื่อวันที่ 17 มกราคม พ.ศ. 2512 ( ปี) ที่เมืองบอสตัน ประเทศสหรัฐอเมริกา มีพี่ชาย 1 คนและน้องสาว 1 คน พื้นเพครอบครัวเป็นคนจังหวัดเชียงใหม่ สำเร็จการศึกษาระดับชั้นมัธยมศึกษาตอนต้นจาก โรงเรียนนวมินทราชูทิศ พายัพ จังหวัดเชียงใหม่ มัธยมศึกษาตอนปลายจากโรงเรียนมงฟอร์ตวิทยาลัย จังหวัดเชียงใหม่ และปริญญาตรีจากมหาวิทยาลัยกรุงเทพ
เกตุเสพย์สวัสดิ์ยังทำธุรกิจส่วนตัว คือ หุ้นส่วนร่วมธุรกิจอาหารสำเร็จรูป ในชื่อ "เนื้อทอดเทวดา"(ปัจจุบันเลิกทำไปแล้ว)และมีบริษัทผลิตสื่อและออนไลน์คอนเทนต์ของตัวเองในชื่อ "Nanake555"
เปลว สีเงิน เป็นนามปากกาของ โรจน์ งามแม้น ประธานกรรมการบริหารบริหารหนังสือพิมพ์ ไทยโพสต์ นักหนังสือพิมพ์อาวุโส ผู้เขียนบทความวิเคราะห์การเมืองและสังคม ตีพิมพ์ในหน้า 5 ของหนังสือพิมพ์ไทยโพสต์ ชื่อคอลัมน์ "คนปลายซอย" เคยเขียนบทความวิเคราะห์ปัญหาทางด้านการเมือง เศรษฐกิจ และสังคม ชื่อคอลัมน์ "สะบัดปากกา ตีแสกหน้า" ตีพิมพ์ในหนังสือพิมพ์ไทยรัฐ ระหว่างปี พ.ศ. 2523-2534 ใช้นามปากกา "เปลว สีเงิน" ก่อนจะลาออกมาร่วมก่อตั้งหนังสือพิมพ์สยามโพสต์ และไทยโพสต์ในเวลาต่อมา
เปลว สีเงิน ได้รับการเชิดชูเกียรติ รางวัล "นักเขียนอมตะ" (อมตะ ไรเตอร์ อวอร์ด) คนที่ 2 ประจำปี พ.ศ. 2548 จากมูลนิธิอมตะ โดยนายวิกรม กรมดิษฐ์
โรจน์ งามแม้น เกิดเมื่อ พ.ศ. 2487 ที่จังหวัดสมุทรสงคราม จบชั้นมัธยมที่โรงเรียนวัดโพธิ์ กรุงเทพฯ เริ่มเขียนหนังสือเมื่ออายุ 14 ปี เขียนเรื่องส่งหนังสือพิมพ์ต่าง ๆ เคยเป็นนักการเฝ้าโรงพิมพ์ประชาธิปไตย และฝึกหัดตนเองจนได้เป็นนักข่าวอาชญากรรมของหนังสือพิมพ์เกียรติศักดิ์ พ.ศ. 2514 เป็นหัวหน้าข่าวหน้าหนึ่งของหนังสือพิมพ์บ้านเมือง และได้เลื่อนขั้นเป็นหัวหน้าข่าวภูมิภาค เขียนคอลัมน์ข่าวอาชญากรรมใช้นามปากกา "นายจิบ" ด้วยสำนวนสนุกสนานเฉพาะตัว ต่อมาจึงย้ายไปอยู่หนังสือพิมพ์ดาวสยาม
โรจน์เริ่มใช้นามปากกา "เปลว สีเงิน" เมื่อเขียนคอลัมน์ "เตะผ่าหมาก" ตีพิมพ์ในหนังสือพิมพ์เดลินิวส์ ก่อนจะลาออกไปรับตำแหน่งหัวหน้าข่าวหน้าหนึ่ง หนังสือพิมพ์ไทยรัฐ และเขียนคอลัมน์ "สะบัดปากกา ตีแสกหน้า" ต่อมา พ.ศ. 2534 รับตำแหน่งหัวหน้ากองบรรณาธิการ และเขียนคอลัมน์ "ระหว่างบรรทัด" ในหนังสือพิมพ์สยามโพสต์ ซึ่งเป็นหนังสือพิมพ์ภาษาไทยในเครือบางกอกโพสต์ และลาออกไปก่อตั้งหนังสือพิมพ์ไทยโพสต์ ตีพิมพ์ฉบับแรกเมื่อวันที่ 21 ตุลาคม พ.ศ. 2539
นายโรจน์ได้รับพระราชทานปริญญาศึกษาศาสตรมหาบัณฑิตกิตติมศักดิ์ ศึกษาศาสตรมหาบัณฑิตกิตติมศักดิ์ (เทคโนโลยีและสื่อสารการศึกษา) จากมหาวิทยาลัยเทคโนโลยีราชมงคลธัญบุรี เมื่อวันที่ 16 ธันวาคม พ.ศ. 2552 โดยทางอธิการบดีมหาวิทยาลัยให้เหตุผลว่า นายโรจน์ประสบความสำเร็จในการประกอบวิชาชีพด้านสื่อสารมวลชนอย่างสร้างสรรค์และมีการพัฒนาอย่างต่อเนื่อง อีกทั้งยังเป็นแบบอย่างที่ดีให้แก่นักหนังสือพิมพ์รุ่นหลัง ทั้งในด้านความรู้ความสามารถในการเขียนคอลัมน์ ที่มีสำนวนภาษาเฉพาะตัว การใช้ภาษาไทยเรียบง่ายและน่าสนใจ ถูกต้องตามหลักไวยากรณ์ สามารถอธิบายเรื่องยากให้เข้าใจง่าย
ประมูล อุณหธูป
ประมูล อุณหธูป (17 มิถุนายน พ.ศ. 2463 - 11 มกราคม พ.ศ. 2530) นักเขียนที่ใช้นามปากกาว่า อุษณา เพลิงธรรม มีผลงานเด่น เช่น เรื่องของจัน ดารา ที่นำไปทำเป็นภาพยนตร์ ชื่อ จัน ดารา และมีผลงานเรื่องสั้นได้แก่ ชุดช่อประยงคุ์ และแกมเก็จ โดยการแปลเขามักใช้ชื่อจริงเรื่องแรก คือ โลกียชน ซึ่งแปลจากเรื่อง ตอร์ติล์ยาแฟลท ของจอห์น สไตน์เบ็ค หลังจากนั้นก็มีเรื่องแปลเรื่องอื่น ๆ ติดตามมา อีกหลายเล่ม เช่น ปีศาจสันนิวาส จอมทรนง แสนแค้น ซาลาโก้ เก็บเบี้ยในรังโจร โลงของอีส้า เป็นต้น
ประมูล อุณหธูป เกิดเมื่อวันที่ 17 มิถุนายน พ.ศ. 2463 บิดาชื่อ อุณห์ มารดาชื่อ เพิ่ม เริ่มการศึกษาที่โรงเรียนเทวะกุญชร บ้านหม้อ โรงเรียนมัธยมกล่อมพิทยา แล้วเรียนต่อ โรงเรียนมัธยมบ้านสมเด็จเจ้าพระยา เมื่ออายุ 18 ได้เข้าเรียนช่างรังวัดควบคู่ไปกับการทำงานที่กองรังวัด จนสอบได้ประกาศนียบัตรช่างจัตวา
อุษณา เพลิงธรรม เริ่มงานเขียนหนังสือไปพร้อมๆ กับการทำหนังสือพิมพ์จาก"ประชามิตร" มา "บางกอก" "สยามสมัย" "แสนสุข" "สยามรัฐ" "สยามรัฐสัปดาห์วิจารณ์" จนเป็นบรรณาธิการชาวกรุงแต่ประสบปัญหาสุขภาพจนต้องออกมาแปลหนังสืออยู่กับบ้านและเจ็บป่วยเรื้อรังเป็นเวลายาวนานถึง 20 ปี
ประมูล อุณหธูป สมรสกับ ประยงคุ์ศรี (สกุลเดิม นาคะนาท เป็นน้องสาวของ ประหยัด ศ. นาคะนาท) อดีตครูใหญ่โรงเรียนราชินี (พ.ศ. 2523 - 2533) ประมูล อุณหธูป เสียชีวิตเมื่อวันที่ 11 มกราคม พ.ศ. 2530 สิริอายุได้ 68 ปี
เกพุเสพสวัสดิ์ ปาละกวงศ์ ณ อยุธยา
นิก ลาเชย์
นิโคลัส สก็อต ลาเช่  เกิดที่เมืองฮาร์แลน ในรัฐเคนทักกี แต่เติบโตในเมืองซินซินแนติ รัฐโอไฮโอ เขาเรียนที่มหาวิทยาลัยไมอามี (ในรัฐโอไฮโอ) และได้พบกับ เจฟฟ์ ทิมมอนส์ ในการออดิชั่นวงดนตรี จนต่อมาเขาและเพื่อนนักเรียน Justin Jeffre ได้ก่อตั้งวง 98 Degrees ขึ้น มี Jeff Timmons และ Drew Lachey (น้องชาย) ร่วมวงด้วย
98 degree.
วง 98 degree ก่อตั้งมาตั้งแต่ปี 1997 โดยประสบความสำเร็จสูงสุดกับอัลบั้มที่ 2 ชุด ’98 Degrees And Rising’ เป็นอัลบั้มอันดับ 14 ใน Billboard จากนั้นพวกเขาทัวร์อเมริกาเพื่อโปรโมทอัลบั้มชุดนี้ โดยมี Jessica Simpson เล่นเป็น opening act
Newlyweds: Nick and Jessica.
นิค ลาเช่ และ เจสสิก้า ซิมพ์สัน แต่งงานกันในปี 2003 ชีวิตคู่ของทั้งสองถูกถ่ายทำเป็น เรียลลิตี้โชว์ รายการ Newly Weds: Nick &amp; Jessica’ ที่ออกอากาศทางเอ็มทีวี ถึง 4 ซีซั่นตั้งแต่ปี 2003 – 2005 ทั้งสองประกาศแยกกันอยู่ในเดือนพฤศจิกายน ปี 2005 และจดทะเบียนหย่ากันเมื่อต้นปี 2006
หลังจากชีวิตสมรสที่ล้มเหลว เขาได้ประสบการณ์หลายต่อหลายอย่างเป็นวัตถุดิบสำหรับงานชุดที่สอง นิคเข้าห้องอัดตั้งแต่ต้นปี 2005 และขลุกอยู่ที่นั่นจนได้อัลบั้มเดี่ยวชุดที่ 2 ชุดนี้ หลังจากที่เคยมีงานเดี่ยวออกมาแล้วคือ ‘Soulo’ ในปี 2004 ที่มีเพลงฮิต ‘This I Swear’ (เพลงธีมของ Newlywed: Nick &amp; Jessica)
อัลบั้ม ‘What’s Left Of Me’ ออกขายในอเมริกาเมื่อกลางเดือนพฤษภาคมที่ผ่านมา และติดอันดับ 2 ใน Billboard Chart ทันทีที่ออกวางขายสัปดาห์แรก ส่วนซิงเกิ้ลแรกชื่อเดียวกับอัลบั้มอยู่ใน อันดับ 6 ของ Billboard Hot 100 Chart ทันทีที่ออกขายด้วย
จอห์นนีส์จูเนียร์
Johnny's Jr. คือชื่อที่ใช้เรียกเด็กที่ผ่านการออดิชั่นจากทาง Johnny's Entertainment หลังจากนั้นจะต้องฝึกฝนทักษะการแสดงด้านต่างๆอย่างหนัก ทั้งการร้อง การเต้น การแสดงผาดโผน และศิลปะการแสดงแบบญี่ปุ่น เช่น รำพัด ตีกลอง หรือละครคาบุกิ เป็นต้น หน้าที่หลักของเด็กจูเนียร์คือการเป็น backdancer ให้กับรุ่นพี่ นอกจากการเต้นให้กับรุ่นพี่บนคอนเสิร์ต หรือรายการต่างๆ ที่รุ่นพี่ไปออกแล้ว ยังมีรายการโทรทัศน์ ถ่ายแบบ แสดงละคร แสดงคอนเสิร์ต ละครเวทีหรืองานโฆษณา ร่วมกันในนามของ Johnny's Jr. ซึ่งมีจำนวนมากกว่า 300 คน แน่นอนว่าโอกาสที่จะได้รับเลือกให้เดบิ้วเป็นศิลปินจากทางค่ายนั้นก็ขึ้นอยู่กับความสามารถและความโดดเด่นของแต่ละคน
สำหรับในปัจจุบัน Johnny's Jr. ถูกแบ่งเป็น Kanto Jr. และ Kansai Jr. ซึ่งก็มีหน้าที่เหมือนกัน
Johnny's Jr. Groups.
MADE is a four-member group formed in May 2008. The group's name is an acronym and stands for Musical Academy Dancing Expert.
Snow Man.
Snowman is a six-member group formed in May 2012. The members was previously part of Mis Snow Man.
Travis Japan.
Travis Japan is a seven-member group formed in July 2012 for the stage play "Playzone". The members were chosen by "Playzone" choreographer, Travis Payne. Ani-gumi (older brother team) and Otōto-gumi (younger brother team) are sub-units of the group.
SixTONES.
SixTONES (read as is a six-member group. The group was first united for the television series "Shiritsu Bakaleya Koukou" in 2012 and continued as an unofficial unit until May 2015, when they announced their group name during their show in "Johnny's Ginza" at Crea Theatre.
HiHi Jets.
Former Member:
Love-tune is a seven-member unit which performs as both a vocal group and a band.
Uchū Six (宇宙Six).
ชื่อกลุ่มอื่นๆ.
ชื่อกลุ่มเป็นเพียงบางส่วนเท่านั้น เพื่อใช้อ้างอิงกับรายชื่อยูนิตของจูเนี่ยร์
อิศรา อมันตกุล
อิศรา อมันตกุล (นามเดิม อิบรอฮีม อะมัน; 17 พฤษภาคม พ.ศ. 2464 – 14 มีนาคม พ.ศ. 2512) เป็นนักเขียนและนักหนังสือพิมพ์ชาวไทย และเป็นนายกสมาคมนักข่าวแห่งประเทศไทยคนแรก
อิศราเกิดเมื่อวันที่ 17 พฤษภาคม พ.ศ. 2464 เป็นบุตรคนที่ 4 ในจำนวน 10 คน ของมูฮัมหมัดซาเลย์ อะมัน กับวัน อมรทัต ครอบครัวเป็นชาวมุสลิมเชื้อสายอินเดีย สำเร็จชั้นประถมศึกษาจากโรงเรียนบำรุงวิทยา จังหวัดนครปฐม และสำเร็จการศึกษาชั้นมัธยมศึกษาปีที่ 8 จากโรงเรียนกรุงเทพคริสเตียน ในปี พ.ศ. 2472 โดยมีคะแนนในวิชาภาษาอังกฤษสูงสุดของประเทศ และสอบได้คะแนนเป็นอันดับที่ 1 ของนักเรียนทั่วประเทศในรุ่นนั้น ต่อมาได้ไปทำงานเป็นครูสอนภาษาอังกฤษ ร่วมกับคณะมิชชันนารี ที่จังหวัดนครศรีธรรมราช ประมาณ 2 ปี จากนั้น ได้เดินทางไปยังประเทศใกล้เคียงอยู่ระยะหนึ่ง จึงเดินทางกลับเข้ากรุงเทพมหานคร
อิศราสมรสกับสุพัณณา อมันตกุล (นามเดิม สเริงรมย์ บุนนาค; พ.ศ. 2465 – 20 สิงหาคม 2557) ธิดาของพลโท พระยาสีหราชเดโชชัย (สวาสดิ์ บุนนาค) กับคุณหญิงสุนีย์สาย บุนนาค (สกุลเดิม อมาตยกุล) ซึ่งเป็นนักแปลบทภาพยนตร์และพระคัมภีร์แก่คณะเยสุอิตที่บ้านเซเวียร์ แต่ไม่มีบุตรด้วยกัน อิศราถึงแก่กรรม เมื่อวันที่ 14 มีนาคม พ.ศ. 2512 เวลา 15.15 น. ด้วยโรคมะเร็งที่ลิ้น หลังจากพักรักษาตัว ณ ตึกจงกลณี โรงพยาบาลจุฬาลงกรณ์ เป็นเวลาเกือบ 10 เดือน โดยฝังศพที่สุสานมัสยิดนูรุ้ลมูบีน (บ้านสมเด็จ) สี่แยกบ้านแขก
เริ่มงานหนังสือพิมพ์กับ กุหลาบ สายประดิษฐ์ และมาลัย ชูพินิจ ใน หนังสือพิมพ์สุภาพบุรุษ และ หนังสือพิมพ์ประชามิตร ตามลำดับ จากนั้น ได้ร่วมก่อตั้ง หนังสือพิมพ์สุวัณณภูมิ กับทองเติม เสมรสุต เสนีย์ เสาวพงศ์ และวิตต์ สุทธิเสถียร
ต่อมา ได้ย้ายไปทำงานในกองบรรณาธิการหนังสือพิมพ์อีกหลายฉบับ เช่น หนังสือพิมพ์บางกอกรายวัน (ผู้ก่อตั้ง) หนังสือพิมพ์เอกราช หนังสือพิมพ์พิมพ์ไทยเบื้องหลังข่าว หนังสือพิมพ์พิมพ์ไทยรายวัน หนังสือพิมพ์สยามนิกร หนังสือพิมพ์เกียรติศักดิ์ หนังสือพิมพ์กิตติศัพท์ หนังสือพิมพ์ไทยใหม่ยุคใหม่ และหนังสือพิมพ์บางกอกเดลิเมล์ (หนังสือพิมพ์เดลินิวส์ในปัจจุบัน)
เมื่อวันที่20 ตุลาคม พ.ศ. 2501 จอมพล สฤษดิ์ ธนะรัชต์ กระทำรัฐประหารเป็นครั้งที่ 2 จากจอมพล ถนอม กิตติขจร หลังจากนั้นเพียง 1 วัน (21 ตุลาคม พ.ศ. 2501) หนังสือพิมพ์ส่วนใหญ่ถูกปิด นายอิศรา ในฐานะบรรณาธิการหนังสือพิมพ์บางกอกเดลิเมล์ รวมถึงบรรณาธิการ และนักหนังสือพิมพ์อีกหลายคน ถูกจับ ด้วยข้อหา มีการกระทำอันเป็นคอมมิวนิสต์ โดยถูกคุมขัง เป็นเวลา 5 ปี 10 เดือน ก็ถูกปล่อยตัว โดยไม่มีการส่งฟ้องศาล เมื่อเดือนกันยายน พ.ศ. 2507 หลังจากนั้น เข้ารับตำแหน่ง ผู้ช่วยหัวหน้ากองบรรณาธิการ หนังสือพิมพ์แนวหน้าแห่งยุคเดลินิวส์ (หนังสือพิมพ์เดลินิวส์ในปัจจุบัน) จนกระทั่งถึงแก่กรรม
นอกจากนี้อิศราได้รับเลือกให้เป็นนายกสมาคมนักข่าวแห่งประเทศไทยคนแรก และดำรงตำแหน่งเป็นเวลา 3 ปี ติดต่อกัน (พ.ศ. 2499, พ.ศ. 2500 และ พ.ศ. 2501) และยังเป็นผู้ริเริ่มเปลี่ยนแปลงการจัดหน้าหนังสือพิมพ์ จากหน้าละ 7 คอลัมน์ เป็น 8 คอลัมน์ อีกด้วย
มูลนิธิ อิศรา อมันตกุล.
26 มีนาคม พ.ศ. 2512 สมาคมหนังสือพิมพ์แห่งประเทศไทย, สมาคมนักข่าวแห่งประเทศไทย และ สมาคมหนังข่าวแห่งประเทศไทย ได้ประชุมร่วมกัน และมีมติให้จัดตั้ง “มูลนิธิ อิศรา อมันตกุล” เพื่อเป็นอนุสรณ์แก่นายอิศรา จดทะเบียนก่อตั้งเมื่อวันที่ 12 กุมภาพันธ์ พ.ศ. 2514 โดยมี นายสนิท เอกชัย เป็นประธานมูลนิธิฯ คนแรก
โดยมีภารกิจสำคัญ ร่วมกับ สมาคมนักข่าวฯ จัดให้มีการประกาศรางวัลผลงานข่าวหนังสือพิมพ์ และภาพข่าวหนังสือพิมพ์ดีเด่น โดย สมาคมนักข่าวฯ เป็นฝ่ายแต่งตั้งคณะกรรมการตัดสิน จัดขึ้นครั้งแรกในปี พ.ศ. 2514 และมีพิธีมอบรางวัลครั้งแรก ในวันที่ 14 มิถุนายน พ.ศ. 2516
นามปากกา ของอิศรามีเป็นจำนวนมาก เช่น
นายอิศรา มีผลงานเรื่องสั้นหลายเรื่อง ก่อนจะทำงานหนังสือพิมพ์ และยังเขียนนวนิยายไว้เป็นจำนวนมาก
หม่อมเจ้าอากาศดำเกิง รพีพัฒน์
หม่อมเจ้าอากาศดำเกิง รพีพัฒน์ (12 พฤศจิกายน พ.ศ. 2447 – 18 พฤษภาคม พ.ศ. 2475) หรือเป็นที่รู้จักในนามปากกา วรเศวต เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรภราดาและโสทรภคินี 10 องค์
หม่อมเจ้าอากาศดำเกิงทรงศึกษาชั้นต้นจากโรงเรียนอัสสัมชัญ และศึกษาต่อชั้นมัธยม 4 ที่โรงเรียนเทพศิรินทร์ แต่สอบตกชั้นมัธยม 7 จึงทรงออกจากโรงเรียน เสด็จไปศึกษาต่อวิชากฎหมายที่สำนักมิดเดิ้ลเทมเปิ้ล กรุงลอนดอน ประเทศอังกฤษ แต่ด้วยความที่ไม่โปรดในเรื่องกฎหมาย จึงทรงคลุกคลีอยู่กับหมู่นักหนังสือพิมพ์อังกฤษ จนล้มเหลวในเรื่องการศึกษา แต่โชคดีที่ได้รับพระราชทานทุนจากพระบาทสมเด็จพระปกเกล้าเจ้าอยู่หัว ให้ไปศึกษาวิชาการต่างประเทศ ที่เมืองจอร์จทาวน์ สหรัฐ แต่ประชวรหนักทำให้ต้องเสด็จกลับประเทศไทย
หม่อมเจ้าอากาศดำเกิงทรงเข้ารับราชการในกรมไปรษณีย์โทรเลข และกรมสาธารณสุข กระทรวงมหาดไทย ทรงสนทัยในการประพันธ์มาตั้งแต่ครั้งศึกษาอยู่ที่โรงเรียนเทพศิรินทร์ โดยทรงร่วมกับกุหลาบ สายประดิษฐ์ ทำหนังสือในห้องเรียน เมื่อมาทำงานที่กรมสาธารณสุข ได้นิพนธ์นวนิยายเรื่องแรก คือ "ละครแห่งชีวิต" โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงมหาดไทย ได้ประทานเงินทุนในการจัดพิมพ์ เมื่อปี พ.ศ. 2472 แม้ว่าจะมีราคาสูงถึงเล่มละ 3.50 บาท แต่ปรากฏว่าขายหมดทั้ง 2,000 เล่ม จนต้องมีการพิมพ์ครั้งที่สอง
ในปี พ.ศ. 2473 หม่อมเจ้าอากาศดำเกิงนิพนธ์เรื่อง ผิวเหลืองหรือผิวขาว (ต่อมาใช้ชื่อ “ผิวเหลืองผิวขาว”) และตามมาด้วย รวมเรื่องสั้น วิมานทลาย กับครอบจักรวาล
หม่อมเจ้าอากาศดำเกิงทรงประสบความผิดหวังในเรื่องความรักและชีวิต เนื่องจากฐานะทางเศรษฐกิจตกต่ำ จึงเสด็จหนีไปฮ่องกงในปลายเดือนมกราคม ปี พ.ศ. 2474 ดำรงชนม์ชีพด้วยการเขียนบทความลงพิมพ์ในหนังสือพิมพ์ฮ่องกง
หม่อมเจ้าอากาศดำเกิง รพีพัฒน์ สิ้นชีพิตักษัย เมื่อวันที่ 18 พฤษภาคม พ.ศ. 2475 สิริชันษา 27 ปี ตามเอกสารฮ่องกงระบุว่าด้วยไข้มาลาเรีย แต่มีผู้เห็นเหตุการณ์กล่าวว่า เป็นการเปิดแก๊สปลงชนม์
ละครแห่งชีวิต
ละครแห่งชีวิต เป็นนวนิยายที่แต่งโดย หม่อมเจ้าอากาศดำเกิง รพีพัฒน์ จัดพิมพ์ครั้งแรกเมื่อปี พ.ศ. 2472 นับเป็นนวนิยายเรื่องสำคัญเรื่องหนึ่งของไทย เป็นหนึ่งในนวนิยายยุคแรกที่แต่งโดยนักประพันธ์ไทย
มีเนื้อหาในทำนองเป็นเรื่องของคนไทยผู้หนึ่ง ซึ่งมีโชคหมุนเวียนเปลี่ยนกลับอย่างประหลาดและพิสดาร จะพาท่านไปเที่ยวในที่ต่างๆ ทั่วโลก สมาคมกับคนทุกชนชั้น ทุกภาษา ความโศก ความรัก ความหวานหอมและความขมขื่นแห่งชีวิตของตัวสำคัญในเรื่อง จะทำให้รู้สึกว่า ละครแห่งชีวิต เป็นเรื่องที่สนุก ดี และกินใจ
ม.จ. อากาศดำเกิง รพีพัฒน์
โฟร์ท็อปส์ (ซูเปอร์จูเนียร์)
โฟร์ท็อปส์  เป็นรวมจูเนี่ยร์ที่ได้รับความนิยมในตอนนั้น มาฟอร์มกลุ่มขึ้นมาเพื่อเป็นลีดเดอร์แทน Tackey &amp; Tsubasa ที่ทำการเดบิ้วไปในปี 2002 แต่ในปี 2003 ยามาชิตะ โทโมฮิสะสมาชิกคนหนึ่งก็ได้ทำการเดบิ้วไป ทำให้สมาชิกขาดไป 1 คน Four Tops เลยเหมือนจะถูกยุบกลุ่มไป แต่สมาชิกแต่ละคนใน Four Tops ก็ยังคง Johnny's Jr. เหมือนเช่นเคย แต่เริ่มหันไปเล่นละครเวทีกับรุ่นพี่ และก็ทำงานอื่นๆ ในนามของตนเอง ซึ่งเหตุผลหนึ่งที่สมาชิกที่เหลือไม่ได้ทำหน้าที่ลีดเดอร์แล้วนั้น เพราะทั้ง 3 คนกำลังทุ่มเทให้กับการเรียนในระดับมหาลัยอย่างเต็มที่นั่นเอง
คาซาม่า ชุนสุเกะ.
อิคุตะ โทมะ.
ยามาชิตะ โทโมฮิสะ.
ฮาเสะกาว่า จุน.
วูฟ เวอรีน
21 มิถุนายน
วันที่ 21 มิถุนายน เป็นวันที่ 172 ของปี (วันที่ 173 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 193 วันในปีนั้น
21 มิ.ย.
ฮอลแลนด์
ฮอลแลนด์  เป็นชื่อที่ใช้เรียกภูมิภาค และอดีตจังหวัดทางตะวันตกของเนเธอร์แลนด์ ตั้งแต่คริสต์ศตวรรษที่ 10 จนถึง 16 ดินแดนฮอลแลนด์เคยเป็นส่วนหนึ่งของดินแดนทางการเมืองของจักรวรรดิโรมันอันศักดิ์สิทธิ์ โดยมีสถานะเป็นรัฐเคานต์ที่ปกครองโดยเคานต์แห่งฮอลแลนด์ เมื่อมาถึงคริสต์ศตวรรษที่ 17 ฮอลแลนด์ก็รุ่งเรืองขึ้นมาเป็นมหาอำนาจทางเศรษฐกิจและการค้าทางทะเลที่รุ่งเรืองกว่าบรรดาจังหวัดอื่น ๆ ในสาธารณรัฐดัตช์
พื้นที่ที่เป็นอดีตรัฐเคานต์แห่งฮอลแลนด์ประกอบด้วยสองจังหวัด คือ จังหวัดนอร์ทฮอลแลนด์และจังหวัดเซาท์ฮอลแลนด์ โดยเป็นที่เป็นที่ตั้งของเมืองสามเมืองที่ใหญ่ที่สุดของเนเธอร์แลนด์ ได้แก่ อัมสเตอร์ดัม เฮก และรอตเทอร์ดาม ฮอลแลนด์มีประชากร 6,583,534 คนในเดือนพฤศจิกายน ค.ศ. 2019 และมีความหนาแน่นที่
นอกจากนั้นคำว่า "ฮอลแลนด์" ใช้ในการเรียกเนเธอร์แลนด์ทั้งหมดด้วย มีหลายประเทศยอมรับชื่อนี้เป็นชื่อประเทศ และชาวดัตช์หลายคนก็ใช้ชื่อนี้ด้วย อย่างไรก็ตาม มีประชากรในเนเธอร์แลนด์บางส่วน (โดยเฉพาะผู้ที่อยู่นอกภูมิภาคฮอลแลนด์หรือฝั่งตะวันตก) ถือว่าชื่อที่ใช้เรียกทั้งประเทศนี้ไม่เป็นที่พึงปรารถนาหรือบิดเบือนความจริง ในเดือนมกราคม ค.ศ. 2020 ทางเนเธอร์แลนด์ยกเลิกการใช้คำว่า "ฮอลแลนด์" สำหรับชื่อทั้งประเทศอย่างเป็นทางการ ซึ่งรวมกับการเปลี่ยนโลโกใหม่จาก "Holland" เป็น "NL"
ภูมิภาคนี้มีผลิตภัณฑ์มวลรวมในประเทศ (จีดีพี) ใน ค.ศ. 2019 อยู่ที่ 330,746 ล้านยูโร
การรับน้อง
รับน้อง หรือ กิจกรรมต้อนรับนักเรียนหรือนักศึกษาใหม่ คือ กิจกรรมที่นิสิตรวมถึงนักศึกษาหรือนักเรียนรุ่นพี่ จัดขึ้นสำหรับ นักศึกษาใหม่ที่เข้ารับการศึกษา เป้าหมายเพื่อทำให้นักศึกษาที่เข้าใหม่ได้ทำความรู้จักกับรุ่นพี่ของสถานศึกษานั้น และเรียนรู้วิธีการประพฤติปฏิบัติตัวในสังคมสถานศึกษานั้น
ในหลายสถาบันได้มีการจัดการรับน้องภายในช่วงระหว่างเปิดการศึกษา ตั้งแต่ช่วงก่อนเปิดการศึกษาจนถึงหนึ่งเดือนภายหลังจากวันแรกที่เปิดการศึกษา
ปัจจุบันการรับน้องในประเทศไทยถูกกล่าวถึงว่าใช้เป็นส่วนหนึ่งของระบบอุปถัมภ์ในสังคมไทย
ประเพณีการรับน้องเป็นประเพณีที่มีมานานแล้วทั่วโลก ทั้งในรูปแบบของแฟกกิง แรกกิง หรือ เฮซซิง ผู้เขียนบทความ History of Greek Hazing เชื่อว่าประเพณีการรับน้องมีรากเหง้ามาจากทวีปยุโรปโดยมาจากระบบ Penalism ในภาคพื้นยุโรป และระบบแฟกกิงในอังกฤษ ระบบ Penalism เกิดขึ้นในสมัยกลางประมาณ 700 ปีก่อน เนื่องจากเชื่อว่าน้องใหม่ที่เข้ามาเรียนในมหาวิทยาลัยยังขาดการศึกษาจึงต้องขัดเกลาด้วยความลำบากก่อนที่จะได้รับชีวิตใหม่ที่ดีในมหาวิทยาลัย เพื่อให้รู้จักประพฤติตัวให้เหมาะสม จะมีการบังคับให้ใส่ชุดแปลก ๆ ถูกทำร้ายร่างกาย ถูกเล่นตลกที่หยาบคายหรือถูกรีดไถเงินหรืออาหาร สองร้อยปีต่อมาระบบนี้ก็ได้รับการยอมรับอย่างเป็นทางการตามมหาวิทยาลัยต่าง ๆ ทั่วยุโรป แต่ว่าเป็นระบบที่อันตราย มีการบันทึกในเรื่องคนเจ็บและคนตายจนผู้ปกครองนักศึกษาหวาดกลัวประเพณีนี้ เมื่อสิ้นสุดสมัยกลางใน 100 ปีถัดมาระบบนี้จึงถูกยกเลิกไป
ในอังกฤษใช้ระบบแฟกกิงโดยเริ่มเป็นรูปเป็นร่างในประมาณปี พ.ศ. 2310 และได้ถูกนำไปใช้ในมหาวิทยาลัยอ๊อกฟอร์ดและเคมบริดจ์ และโรงเรียนนายร้อยแซนด์เฮิร์ส ระบบนี้จำกัดอำนาจของครูโดยให้นักเรียนปกครองกันเอง โดยนักเรียนอาวุโสที่เรียกว่า Fag-master หรือ Prefect จะเลือกนักเรียนใหม่ขึ้นมาทำหน้าที่รับใช้ส่วนตัวหรือ Fag โดยรุ่นพี่ (Fag-master) สามารถใช้งานรุ่นน้อง (Fag)ได้ตามใจชอบ สามารถลงโทษรุ่นน้องที่รุนแรงและใช้วาจาหยาบคายได้ โดยให้รุ่นน้องเรียนรู้เรื่องความอัปยศก่อนที่จะประพฤติตนให้เหมาะสม ซึ่งระบบนี้เสี่ยงกับการใช้อำนาจในทางที่ผิดหรือล่วงละเมิดทางเพศได้ ซึ่งมีสถิติผู้บาดเจ็บ เสียชีวิตและฆ่าตัวตายเกิดขึ้นเช่นกัน และระบบนี้ได้ถึงจุดจุดอิ่มตัวประมาณ 200 ปีก่อน และเลือนหายไปประมาณเมื่อ 100 ปีก่อน เนื่องจากค่านิยมในเรื่องคนรับใช้เปลี่ยนไป แม้จะได้รับการต่อต้านจากรุ่นพี่ที่เคยได้รับประโยชน์จากระบบนี้โรงเรียนกินนอนของอังกฤษได้ตัดสินใจยกเลิกระบบนี้ตั้งแต่ช่วงปี พ.ศ. 2520 เป็นต้นมา โดยเปลี่ยนให้น้องใหม่ทำประโยชน์ต่อสังคมแทนที่จะคอยรับใช้รุ่นพี่ แฟกกิงต่างจาก Penalism คือ รุ่นพี่จะแกล้งรุ่นน้องได้ตลอด แต่ Penalism รุ่นพี่แกล้งน้องในช่วงการรับน้องได้เพียงครั้งเดียว ระบบแฟกกิงนี้ได้ยังคงมีอยู่ตามโรงเรียนกินนอนของประเทศที่เคยเป็นอาณานิคมของอังกฤษในเอเชียใต้ เอเชียตะวันออกเฉียงใต้และแอฟริกาใต้ ซึ่งย่นระยะเวลาการเป็นน้องใหม่ให้สั้นลงและเพี้ยนไปเป็น Ragging ซึ่งประเทศไทยเองก็มีโรงเรียนมหาดเล็กซึ่งต่อมาวิวัฒนาการเป็นจุฬาลงกรณ์มหาวิทยาลัย โรงเรียนวชิราวุธวิทยาลัยและภปร.ราชวิทยาลัยซึ่งถอดแบบมาจากโรงเรียนกินนอนในอังกฤษและได้ยกเลิกระบบนี้เมื่อประมาณ 10 ปีก่อน